Document ID: 31978L0663

ΟΔΗΓΙΑ ΤΟΥ ΣΥΜΒΟΥΛΙΟΥ
της 25ης Ιουλίου 1978
θεσπίζουσα ειδικά κριτήρια καθαρότητος για τους γαλακτωματοποιητές , σταθεροποιητές , τα πυκνωτικά και πηκτικά μέσα που χρησιμοποιούνται στα τρόφιμα
( 78/663/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,
Έχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος ,
την οδηγία 74/329/ΕΟΚ του Συμβουλίου της 18ης Ιουνίου 1974 περί προσεγγίσεως των νομοθεσιών των Κρατών Μελών που αφορούν τους γαλακτωματοποιητές , σταθεροποιητές , τα πυκνωτικά και πηκτικά μέσα που δύνανται να χρησιμοποιούνται στα τρόφιμα (1) , όπως τροποποιήθηκε τελευταία από την οδηγία 78/612/ΕΟΚ (2) , και ιδίως το άρθρο 7 παράγραφος 1 αυτής ,
την πρόταση της Επιτροπής ,
Εκτιμώντας :
ότι το άρθρο 6 της οδηγίας 74/329/ΕΟΚ προβλέπει ότι οι γαλακτωματοποιητές , σταθεροποιητές , τα πυκνωτικά και πηκτικά μέσα πρέπει να ανταποκρίνονται στα ειδικά κριτήρια καθαρότητος , που καθορίζονται σύμφωνα με το άρθρο 7 παράγραφος 1 της εν λόγω οδηγίας ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
Άρθρο 1
Τα ειδικά κριτήρια καθαρότητος που προβλέπονται στο άρθρο 6 παράγραφος 1 υπό β ) της οδηγίας 74/329/ΕΟΚ , περιλαμβάνονται στο παράρτημα της παρούσας οδηγίας .
Άρθρο 2
Όσον αφορά τις ουσίες που περιλαμβάνονται στο παράρτημα υπό τους κωδικούς αριθμούς Ε 474 και Ε 477 , το Συμβούλιο , ομόφωνα κατόπιν προτάσεως της Επιτροπής , δύναται να αποφασίζει τις αναγκαίες τροποποιήσεις προς της 31ης Δεκεμβρίου 1981 και κατόπιν αιτήσεως της Επιτροπής .
Άρθρο 3
Τα Κράτη Μέλη θέτουν σε ισχύ τις αναγκαίες νομοθετικές , κανονιστικές και διοικητικές διατάξεις για να συμμορφωθούν προς την παρούσα οδηγία , το αργότερο δεκαοκτώ μήνες από της κοινοποιήσεώς της . Πληροφορούν περί τούτου αμέσως την Επιτροπή .
Άρθρο 4
Η παρούσα οδηγία απευθύνεται στα Κράτη Μέλη .
Έγινε στις Βρυξέλλες , στις 25 Ιουλίου 1978 .

Labels: 3
17
16